Read in English . Il-Qorti llum irrifjutat mill-ġdid it-talba għall-ħelsien mill-arrest ta' Yorgen Fenech. Dan id-digriet inħareġ mill-Maġistrat Rachel Montebello wara smigħ ta' ftit inqas minn ħames sigħat fejn illum xi esperti tal-Europol affaċċjaw kontro-eżami. Fid-digriet tagħha, il-Maġistrat qalet li ċ-ċaħda tal-ħelsien mill-arrest tal-imputat f'dan l-istadju ma tfissirx li l-prosekuzzjoni għandha dritt li ma tmexxix l-investigazzjoni f'dan l-omiċidju. Fenech qed jiġi akkużat b'kompliċità fl-assassinju tal-ġurnalista Daphne Caruana Galizia. Il-Qorti sostniet li teħtieġ li l-obbligu tal-prosekuzzjoni jiġi osservat skruplożament u jibqa' jiġi osservat biex ikunu ssalvagwardjati l-interessi kollha konkorrenti f'dawn il-proċeduri. It-tim tad-difiża ta' Fenech kien għamel it-talba għall-ħelsien mill-arrest fit-23 ta' Novembru. Dakinhar il-Maġistrat kienet qalet li d-deċiżjoni se tkun qed tittieħed fiż-żmien li ġej. Din mhix l-ewwel darba li Fenech kien irrifjutat il-ħelsien mill-arrest, hekk kif hu ġie rrifjutat il-ħelsien mill-arrest b'kollox ħames darbiet minn meta ġie arrestat ftit aktar minn sena ilu. Aktar kmieni: Il-Qorti tiċħad il-ħelsien mill-arrest ta' Yorgen Fenech mill-ġdid Propju fid-digriet tagħha tal-lum, il-Qorti għamlet referenza għar-rifjut tal-ħelsien mill-arrest preċedenti, dak tal-1 ta' Settembru. Ir-raġunijiet ta' dik iċ-ċaħda huma simili ħafna għar-raġunijiet ta' din iċ-ċaħda. Il-Qorti kienet saħqet li id-detenzjoni kontinwata tal-persuna suspettata li hija ħatja ta' reat kriminali tista' tiġi ġustifikata biss jekk ikunu jeżistu, f'kull każ individwali, raġunijiet oġġettivi u fondati li jsostnu, fost oħrajn, biża' ta' interferenza max-xhieda, kollużjoni u intraċċ tal-kors tal-ġustizzja kif ukoll biża' li l-imputat jaħrab. L-esperti tal-Europol jaffaċċjaw kontro-eżami Esperti tal-Europol li vjaġġaw lejn Malta din il-ġimgħa affaċċjaw kontro-eżami mit-tim tad-difiżata' Yorgen Fenech illum. It-Tnejn, tliet esperti xehdu fil-Qorti dwar ix-xogħol li għamlu fuq l-apparat elettroniku kkonfiskat mid-dar, il-jott u l-uffiċċju ta' Fenech meta kien arrestat fl-2019. Fenech qed jitressaq akkużat b'involviment fil-qtil tal-ġurnalista Daphne Caruana Galizia. It-tliet esperti li ppreżentaw il-hard drives b'madwar 4 Tb ta' informazzjoni lill-Qorti, kienu Malta fl-2019 biex jestrattaw l-informazzjoni fl-apparat. Żewġ iPhones u żewġ SIM cards li kienu kkonfiskati mingħand Fenech li ttieħdu l-Olanda biex tinħareġ l-informazzjoni li kien fihom, kienu rritornati l-Qorti f'boroż issiġillati. 15:44 Grazzi talli segwejtu dan il-blogg. 15:43 Is-smigħ li jmiss se jsir fit-12 ta' Jannar tal-2021 fl-10am. 15:40 Issa qed jiddiskutu r-rinviju. Il-Maġistrat Montebello qalet li qed tittama li r-rinviju ma jispiċċax f'tellieqa. Hi żiedet tgħid li idealment ikun hemm kollaborazzjoni bejn il-partijiet. 15:39 Il-kontro-eżami ta' petrou jieqaf hawn għal-lum. 15:38 Dak kollox mill-Ispettur Zahra. 15:36 Petrou qal li kollha ppreżentaw esebiti lill-maġistrat inkwerenti u rċevew konferma tagħhom malli wassluhom. Id-dokumenti li ntwerew huma rċevuti li ngħataw wara li ssottomettew l-esibiti. 15:36 Hu ntwera xi karti tal-kunsinna. 15:34 id-difiża staqsiet jekk hu kellux kuntatt mas-Supretendent it-Tnejn, ix-xhud ikkonferma dan. Kien l-ewwel darba li ltqajt miegħu mill-2018, wieġeb Petrou. 15:33 Petrou spjega li t-team leader ma kienx inkarigat mill-każ. It-team leader jissapportja lill-ħaddiema b'mod loġistiku fil-laboratorju. 15:33 Intant, l-Ispettur Zahra se jistaqsi xi mistoqsijiet. 15:32 Il-qorti laqgħet it-talba u ppermettiet lill-prosekuzzjoni biex tagħmel il-mistoqsijiet tagħha darboħra. 15:29 Mercieca qal li d-dispożizzjoni tax-xhud ġiet sospiża biex ikun evitat fak li ġara bix-xhieda ta' Schembri, fejn id-difiża qalet li ma ngħatatx l-opportunità għal kontro-eżami. 15:29 Il-Maġistrat Montebello qalet lit-tim tad-difiża biex tirregola lilha nnifisha u biex iġġib lix-xhud bħala xhud tagħha għal darboħra. 15:28 Il-kontro-eżami ġie sospiż. 15:26 Il-unit ta' Malta fil-Europol jinsab fil-Europol. L-uffiċini huma fiżikament iżolati kif ukoll in-network lokali. 15:23 Mercieca: Min għandu aċċess għall-informazzjoni mit-tim rigward dan il-każ? Petrou: Issa nikkonferma. Mercieca: Kif tingħataw aċċess? Petrou: Hija protetta permezz ta' password u kredenzjali. Mercieca: Il-Unit Malti fil-Europol għandu aċċess għal din id-data? Petrou: Le. Din hija network lokali għat-tim tal-forensika. In-network hija isolata. 15:22 Petrou spjega li n-network lokali fil-Europol hija ristretta u hemm timijiet differenti għal affarijiet differenti. 15:18 Mercieca staqsiet lix-xhud biex jipprepara dawn id-dokumenti: – Il-mesaġġi SIENA (Petrou jrid jikkonferma mat-team leader biex jara x'inhuma l-proċeduri.) – lista tal-esibiti kollha li ħadem fuqhom dwar l-isplużjoni tal-bidnija (Petrou qal li jrid jitlob permess mill-qorti l-oħra, bil-Maġistrat Montebello tgħid li din il-qorti qed tawtorizzah) – Il-lista ta' maġistrati li rrapporta lilhom qabel. 15:18 Il-qorti qalet li s-smigħ tal-lum kien dwar ix-xogħol differenti li kien appuntat biex jagħmel b'rabta mal-kawża, u mhux x'għamel sentejn qabel. 15:17 Mercieca qal li d-difiża qed issibha diffiċli li taċċessa evidenza sottomessa minn Petrou f'partijiet oħra tal-investigazzjoni. 15:17 Il-Maġistrat Montebello qalet li għal Melvin Theuma, hemm inkjesta separata u l-proċess verbali mhux parti minn dawk l-atti. 15:14 Tqum diskussjoni dwar jekk il-mistoqsijiet li qed isiru hux relevanti. Camilleri u Caruana Curran qalu li r-rekordings ta' Melvin Theuma huma parti integrali tal-proċedimenti. 15:13 Mercieca insista li qed jippruvaw jagħmlu l-aħjar mill-fatt li l-espert huwa barrani. Il-Maġistrat Montebello qalet li l-brief ta' Petrou kien għal proċedimenti oħrajn fil-Qorti. 15:10 Mercieca staqsa lix-xhud biex jipprepara lista tal-esibiti li kien estratta l-informazzjoni minnhom mill-2017. Il-Maġistrat Montebello qalet li d-difiża għandha ssejjaħ lix-xhud tagħha. 15:08 Dwar min ikkonfiska l-oġġetti, Petrou qal li ma jafx u li jaf li kienu kkonfiskati minħabba l-formoli tal-kunsinna. 15:06 Mercieca: L-esibiti kienu ssiġillati? Kif ikkonfermajt li kienu ssiġillati? Petrou: Iva, jekk tħares lejn it-tieni paġa għandek l-informazzjoni. Mercieca: Min ħa r-ritratti tal-oġġetti? Fenech kien preżenti? Petrou: Jiena. Fenech ma kienx preżenti. 15:03 Mercieca: Inti ħriġt l-informazzjoni mill-esibiti ta' Melvin Theuma? 15:00 Mercieca: Yulia T. tagħmel parti mit-tim tagħkom? Mercieca: Hi ta' livell iktar ogħli jew iktar baxx minnek? Petrou: Ninsabu fl-istess livell taħt l-istess kap tat-tim. 14:58 Caruana Curran poġġa bilqiegħda ħdejn l-akkużat u tkellem miegħu. 14:57 "Sami u jien ninsabu fl-istess team. Normalment ma nibgħatux il-messaġġ SIENA fl-istess team," qal Petrou bħala tweġiba għala l-informazzjoni kienet trażmessa b'mod verbali. 14:55 Montebello waqfet lil Mercieca milli jipprova jislet aktar kliem mix-xhued, insistiet li l-kontro-eżami għandu jkun jirrigwarda biss dak li ħareġ mix-xhieda. 14:54 Mercieca: Id-difiża ma kinitx taf li tal-Europol kienu se jixhdu. "Uwejja Dr Mercieca. Dan huwa insult li tgħid li d-difiża ma kinitx taf li l-Europol kienet se tixhed," qalet Montebello. Petrou: Wieħed għal din il-qorti u ieħor għal qorti oħra…imma mhux ċert. Mercieca: M'intix ċert dwar kemm-il rapport ippreparajt? Mercieca: Imma ma tistax tassu… Il-Maġistrat Montebello twaqqfu tgħid "le, le, le!" 14:50 Mercieca: it-tieni messaġġ SIENA li kien jirreferi għar-rapport, wasal qabel jew wara l-ewwel wieħed? Petrou: Wara, skont in-numru. Mercieca: Hemm diversi messaġġi bejniethom. Dawn kienu dwar il-każ? Petrou: Jien nirċievi biss messaġġi li jappartjenu għax-xogħol tiegħi. 14:49 "Il-messaġġ SIENA kien biex it-talba tkun uffiċjalment mill-awtoritajiet Maltin," qal Petrou lil Mercieca. 14:49 Caruana Curran jitkellem ma' Fenech. 14:46 Mercieca staqsa dwar kemm il-esebit ħadem fuqhom b'rabta mal-assassinju. Petrou qal li l-esebiti li estratta l-informazzjoni minnhom bejn Novembru tal-2019 u llum huma mniżżlin fir-raport. Mercieca staqsa dwar ix-xogħol preċedenti. Il-maġistrat irrimarkat li dan huwa kontro-eżami wara l-preżentazzjoni tar-rapport. Ix-xhud ma kienx mitlub biex jiġi hawn u jiddiskuti x-xogħol tiegħu fuq każ separat. 14:43 Mercieca: Inti għidt li se tippreżenta data set lill-maġistrat inkwerenti, min hu dan il-maġistrat? 14:41 Petrou kien innominat bħala espert fl-2017. Hu ppreżenta esebiti fil-Qorti fl-2018 u fl-2019 kien appuntat dan il-każ u assenjat apparat ieħor. 14:41 Petrou ġie Malta erba' darbiet, inkluż darbtejn f'Novembru tal-2019 u din id-darba. 14:40 Petrou qal li kellu jgħaddi l-estrazzjoni tal-informazzjoni mill-ġdid f'the Hague. Hu kkonferma li reġa' għadda l-estrazzjoni mill-ġdid. 14:37 Petrou qal li hu ffinalizza xi imaging hawn. Uħud mill-estrazzjonijiet kienu ffinalizzati hawn u oħrajn f'the Hague. 14:35 Petrou qal li ħadd aktar mill-Europol ma wasal miegħu f'Novembru. Mercieca: Kemm irrappurtajt lill-qrati? Petrou: Din il-Qorti. Mercieca: Il-kollegi tiegħek irrappurtaw quddiem qrati oħra? Il-Maġistrat: Tweġibx. Mhux se jkun qed iwieġeb għall-kollegi tiegħu. Mercieca: Inti konxju jekk il-kollegi tiegħek irrapportawx quddiem qrati oħrajn? 14:34 Mercieca: Fejn jidħlu l-qrati, ma min kont qed tirrapporta? Petrou: Għal din il-Qorti, jekk mhux sejjer żbaljat, mas-Sur Camilleri. 14:33 "Kun ċar f'dak li qed tistaqsi," Petrou qal lil Mercieca. 14:32 Sami H. kien innominat bħala punt ta' kuntatt ewlieni mal-awtoritajiet Maltin. 14:29 Mercieca: X'ippakkjajt biex ġejt hawn? Petrou: it-tagħmir standard li jintuża għall-ħruġ ta' informazzjoni. Mercieca: Kif kont taf x'għandek tippakkja jekk ma kontx taf id-dettalji tal-każ? Petrou: Ilni naħdem f'dan ix-xogħol 17-il sena. 14:28 "Wasalna tard filgħaxija fl-20 ta' Novembru. Lanqas kont preżenti għat-tfittxijiet fejn l-esebiti kienu kkonfiskati," qal Petrou. 14:27 Mercieca: Staqsejt għaliex kont qed tintbagħat Malta? Petrou: Konnha infurmati informalment. Il-messaġġ SIENA kien il-mod uffiċċjali kif issir it-talba fil-21 ta' Novembru. 14:26 "Kif għidtlek kien hemm komunikazzjoni mat-team leaders," qal Petrou. 14:26 Petrou wasal Malta qabel ma daħlet it-talba. 14:25 Mercieca: Il-messaġġ ta' SIENA għadu fis-sistema? Petrou: Mhux ċert. Mercieca: Nixtiew li l-messaġġ SIENA li fih it-talba jkun eżebit. 14:23 "Ma nafx min għandu aċċess għal xiex fuq SIENA. Il-mistoqsijiet għandhom isiru lill-Europol," qal Petrou. 14:23 Ix-xhud qed ikun mistoqsi dwar il-messaġġi SIENA. 14:21 Petrou qal li tal-AP Weapons and Explosive irċevew talba mill-Maltin għall-assistenza. Petrou spjega li din kienet assenjata lit-tim tiegħu. 14:18 Mercieca: Fejn bdejt mal-Europol? Petrou: Fl-istess pożizzjoni mal-laboratorju tal-forensika diġitali. Mercieca: Fl-istess pożizzjoni? Petrou: L-irwol tiegħi huwa ta' senior forensic examiner and investigator. ix-xogħol tiegħi huwa li nieħu azzjonijiet forensiċi fuq esibiti diġitali. 14:18 Hu beda jaħdem mal-Europol f'Ottubru tal-2013. 14:17 Hu kien mal-pulizija, imbagħad beda jaħdem fil-laboratorju forensiku u mbagħad fil-unit kontra t-terroriżmu. 14:16 Petrou ilu jaħdem fl-infurzar tal-liġi mill-1996. Qabel hu kien student, spjega hu lil Mercieca. 14:15 Petru jintalab biex jitla' jixhed. 14:14 Il-kontro eżami ta' Totaro ġie pospost għal data oħra. Hu joħroġ mill-awla. 14:13 Il-kontro-eżami ta' Totaro minn Mercieca jkompli. Hu staqsa minn ipprovda l-esibiti. "Sami H., il-kollega tiegħi ipprovda l-esibiti. Apparti dawk ipprovduti minn Yulia T.," wieġeb hu. 14:12 Totaro kkonferma l-korrezzjonijiet. Hu iffirma ħdejhom. 14:09 Waqt li l-qorti qed tindika nota lir-reġistrar, Fenech reġa' qam biex jitkellem mal-avukati. 14:08 il-Qorti tilqa t-talba u jieħu post Arnaud l-Isptettur Zahra. 14:08 Arnaud staqsa għall-permess biex jitlaq mill-awla għax hemm bżonnu x'imkien ieħor. Id-difiża attaparsi toġġezzjona. 14:03 Id-difiża qed titlob li l-hard drives li għandhom serial numbers indikati fir-rapport ikunu ppreżentati fil-Qorti. Waqt li l-Qorti qed tapprova t-talba, Totaro qed jikkoreġi r-rapport. 14:03 Mercieca qal li l-iżbalji fil-labelling tal-hard drives ma jidhirx li kien xi lapsus calmi imma deċiżjoni konxja li ttieħdet mit-tim tal-Europol. 14:01 Arnaud staqsa lix-xhud biex jikkoreġi r-rapport bis-serial numbers korretti fl-awla. Id-difiża qalet li għandu jippreżenta rapport aġġornat. Il-Qorti qalet li l-espedjenza tirrikjedi ħaġ'oħra. "Ma tafx x'jista' jiġri." 14:00 Aktar serial numbers ta' dokumenti u esibiti li jmorru magħhom jinqraw fl-awla. 13:58 Totaro jintalab iħares lejn ħames faċċati. 13:58 Il-Qorti tilqa' t-talba. 13:57 Arnaud qal lill-qorti li jixtieq juri lix-xhud xi dokumenti mill-proċedimenti tal-każ li jirreferu għall-esibiti li rritorna. 13:56 Is-SIM card baqgħet dejjem tinżamm separata mill-iPhone. 13:53 Arnaud: Dwar is-SIM card. Tista' tgħidilna x'kienet il-kundizzjoni tas-SIM card meta rċevejtha u tpoġġiet fis-safe tal-Europol? Totaro: L-istess kundizzjoni li qiegħda bħaissa. Dejjem separata mill-iPhone. Arnaud: Taf meta kienet id-data li fiha tpoġġiet fis-safe? Totaro: Meta spiċċajt l-estrazzjoni. Qiegħda fil-log tal-hard drive. Totaro: Hija kollega tiegħi u membru tat-tim tiegħi – it-tim tal-forensika diġitali. 13:51 Arnaud staqsa għaliex ir-rapport kellu l-kodiċi H0 H1. Il-kodiċi huma relatati mar-rapport SIENA, spjega Totaro. 13:50 Arnaud qed jeżamina lix-xhud mill-ġdid. 13:49 Il-kontro-eżami ta' Totaro se jkompli ġurnata oħra. 13:49 Mercieca: Il-mobile ta' Fenech inżamm f'din il-kamra? Totaro: Le, għax ma kienx fil-pussess tiegħi. 13:47 Mercieca qal li għandu aktar mistoqsijiet għax-xhud li kien se jistaqsi darboħra. Hu jixtieq li x-xhud jippreżenta fil-Qorti xi dokumenti oħrajn. 13:47 Mercieca: Fejn kienet il-kamra li ħdimt fiha? Totaro: Fil-propjetà tas-Servizzi ta' Sigurtà ta' Malta. Mercieca: Intkom biss kontu taċċessaw il-kamra? Totaro: Sa fejn naf jien, iva. 13:45 Mercieca: Min kienu l-membri tal-Europol li kellek interazzjoni magħhom f'dawk il-ġranet? Totaro: Petrou, Sami H. u Torres. Mercieca: Huma tkellmu ma' membri oħra tal-Europol? Totaro: Kien hawn analista imma jien ma kellimtux. 13:44 Mercieca: Kif wasalt Malta? Ma' min ġejt Malta? Totaro: Wasalt ma' Petrou u Torres. Mercieca: U Yulia T. u Sami H.? Totaro: Sami kien hawn. Ma niftakarx li rajt lil Yulia Malta f'dawk il-ġranet. 13:42 Mercieca: F'xi punt qabel is-26 ta' Ottubru tal-2020, inti kellek xi interazzjoni mal-esibiti li jikkonsistu fil-mobile ta' Fenech? Totaro: Jekk qed tistaqsi jekk kellix interazzjoni mal-esibiti qabel id-data, it-tweġiba hija le. Dawn waslu għandi fis-26 ta' Ottubru. 13:42 Mercieca jitkellem ma' Fenech. 13:40 Il-maġistrat infurmat lill-partijiet li se tkun qed tippermetti lill-prosekuzzjoni biex tagħmel l-eżami tax-xhud mill-ġdid dejjem jekk dawn jistaqsu dwar dak li xehed fuqu llum. 13:39 Sett C 1 u 2 jikkorrispondu għal dawk li hemm imniżżla fir-rapport. 13:38 Ix-xhud qed iħares lejn il-hard drives u jikkonferma li dawn mhux dawk li jissemmew fir-rapport. 13:37 Ix-xhud qed jintwera żewġ kaxxi li fihom il-hard drives. 13:36 Il-Maġistrat Montebello tirritorna fl-awla. 13:34 Id-deputat registrar informa lil dawk preżenti li biex ineħħu l-maskra jridu jitolbu permess tal-Qorti. 13:33 Waqt li qed nistennew is-sessjoni tkompli, il-qraba ta' Fenech qed jieklu. Id-deputat reġistrar ħareġ iwaqqafhom. 13:17 Is-sessjoni ġiet sospiża sakemm jinġiebu fl-awla l-hard drives. 13:16 Arnaud informa lill-qorti li jixtiequ jeżaminaw li-xhud wara l-kontro-eżami. 13:15 Mercieca informa lill-Qorti li jridu jissospendu l-kontro eżami u jkomplu aktar tard. 13:13 Totaro spjega li bidlu ħsibijiethom u għażlu drives li kienu konvenjenti għalihom biex jikkupjaw id-data fuqhom. 13:12 Mercieca: Tista' tikkonfermalna li dan l-apparat jeżisti? 13:09 Il-problema hija li hemm żewġ kopji tad-data – hard drives għal sett A u sett B. Sett Ċ jikkonsisti f'żewġ hard drives. Filwaqt li fir-rapport hemm miktub li d-data tinsab mistura f'żewġ hard drives. Mercieca nnota wkoll li s-serial number jinsab fuq ir-rapport. 13:09 Mart Fenech tniżżel il-maskra. 13:08 Il-hard drives se jinġiebu fl-awla. "it-tliet settijiet jikkonsistu f'żewġ hard drives." 13:06 Evidentament hemm żball fir-rapport. 13:03 Mercieca: inti tikkonferma li Set A u Set B huma l-istess li esebejt mal-kollegi tiegħek jumejn ilu? Totaro: Iva nikkonferma. 13:01 Mercieca qal li l-mistoqsija tiegħu għandha x'taqsam mal-hard drives. 13:01 Mercieca jibdel il-kliem tal-mistoqsija. 13:00 Il-Maġistrat Montebello qalet li r-rapport XYZ3 huwa ta' Petrou. 12:58 Mercieca jrid jistaqsi lix-xhud mistoqsija b'rabta max-xhieda konġunta tagħhom. 12:57 L-Ispettur tal-Pulizia Zahra: Din il-mistoqsija ma tistax issir hawn. Mercieca: Tindaħalx. 12:54 Mercieca qal li Totaro fir-rapport isemmi tliet settijiet ta' data. Hu staqsa jekk dawn kienux ippreżentati fil-Qorti. Totaro qal li għamel dan jumejn ilu. 12:54 Totaru qal li m'għandu xejn aktar x'jesebixxi fil-Qorti. 12:51 Il-mobile wara l-eżami kien mitfi u baqa' jinżamm fis-safe. 12:51 Mercieca: Min għandu aċċess għas-safe? Totaro: Il-membri tad-digital forensic unit. 12:50 Mercieca: X'għamilt bil-mobile wara l-estrazzjoni. Totaro: Tpoġġa f'safe fil-kwartieri tal-Europol. 12:48 Mercieca: Min ikun jista' jgħaddilna lista tal-persuni li ħadmu fuq il-mobile? Totaro: Skont id-delivery paper il-mobile irċevieh Sami H u Yulia T. kienet fil-pussess tiegħu qabli. 12:47 Totaro kkonferma li n-numru fuq il-borża tal-evidenza kienet korretta. 12:46 Dr Mercieca wera l-borża tal-evidenza lil Totaro. il-bqija tal-boroż kienu mgħoddija lir-registrar tal-Qorti. 12:45 Esebiti ma jistgħux jinħarġu mill-kwartieri tal-Europol. 12:42 Mercieca: Ma tafx min ħadem fuq il-mobile qablek? Totaro: Il-kollega tiegħi kellha l-mobile għandha qabli. 12:41 L-avukati għamlu sinjal lil Fenech biex jersaq lejhom. Hu qam mill-bank u mexa lejn l-avukati. 12:40 Mercieca: Hemm digital certificate/stamp li jisa' jurina kemm kien hemm persuni li ħadmu fuq il-mobile? Totaro: Mhux konxju ta' dan. Nista' ngħid li l-kollega tiegħi kellha l-mobile qabel din id-data. 12:38 Mercieca: Kont qed taħdem mid-dar? Ħdimt fuq il-mobile mid-dar? Totaro: Ġieli ħdimt mid-dar u ġieli mix-xogħol. Maġistrat: Fuq il-mobile ħdimt mid-dar jew mix-xogħol? Totaro: Il-ħidma ħadet bejn jumejn u tliet ijiet u x-xogħol operattiv kollu sar fl-uffiċini tal-Europol. 12:37 "Minħabba l-pandemija ma nistgħux niltaqgħu. Iltqajna fl-uffiċini," qal Totaro. 12:36 Mercieca talab lil Totaro biex jippreżenta l-email fejn ingħatat di l-istruzzjoni. 12:35 "L-unika struzzjoni li rċevejt mill-kap til-uni kienet biex jinfurmani li jien kont inkarigat li nestratta l-informazzjoni," qal Totaro. 12:34 Fenech qam minn fuq il-bank u tkellem ma' Camilleri li għandha l-mobiles fil-boroż tal-evidenza. Hu reġa' poġġa f'postu wara. 12:34 Kien spjegat li l-mobile inżamm fuq flight mode u iżolat. 12:32 "Mhux konxju ta' kreazzjoni ta' ritratti oħra ta' dan il-mobile," qal Totaro. Mercieca kompla jistaqsi lix-xhud jekk Yulia T. ħaditx xi ritratti tal-mobile. "Il-mobile kien iċċarġjat u nżamm skont l-SOP," wieġeb Totaro. 12:30 Totatro qal li ma jistax jirrapporta dwar x'għamlet il-kollega tiegħu. Sostna li ma jistax iwieġeb għal dak li għamlet Yulia T. Hu spjega li ladarba l-mobile kien mixgħul meta kien ikkonfiskat, il-basket tal-evidenza ma kienx issiġillat għax skont il-proċeduri standard huma riedu jżommu l-mobile mixgħul u ċċarġjat. 12:28 Mercieca: Meta ħdimt fuq il-mobile għall-ewwel, kont taf jekk kienx hemm xi ħadd li kien diġà ħadem fuqu? Totaro: Yulia kienet fil-pussess tal-mobile. Jien ħadtu minn għandha għax hi kienet assenjata li taħdem fuqu għall-ewwel imbagħad għadda għandi. 12:26 Totaro qal li hu ngħata l-mobile minn Yulia T. Hu kien inkarigat b'dan ix-xogħol mill-kap tal-Europol. 12:23 Id-deputat registrar jinsab lura fl-awla bl-evidenza. Il-messaġġier tal-qorti għadda ż-żewġ mobiles u s-SIM cards lil Mercieca li poġġihom fuq il-bank tad-difiża. 12:21 Mercieca qed jistaqsi dwar is-software li jintuża mill-Europol b'mod inġenerali. Is-Supretendent tal-Pulizija Arnaud jintervjeni u jistaqsi li dan mhux il-post ġust fejnwieħed jiżvela l-kapaċitajiet operattivi tal-Europol. 12:20 Mercieca: Intom tużaw l-aktar tgħamir avvanzat? Totaro: Nużaw tagħmir avvanzat għall-fażijiet kollha tal-akkwist u l-estrazzjoni ta' informazzjoni. 12:17 "Ma nafx min ikkonfiska l-apparat, naf li kienu kkonfiskati u min wassalhom għandi," wieġeb jgħid Totaro. 12:15 Mercieca: X'tista' tgħidilna b'rabta mal-mobile's ta' Fenech? Totaro: Me kellix aċċess għall-mobiles qabel is-26 ta' Ottubru tal-2020. Iż-żewġ iPhones kienet tneħħitilhom is-SIM card meta waslu għandi. 12:13 Mercieca: Min aktar ħadem fuq il-mobiles barra inti? Totaro: Jien qaluli naħdem fuqhom fis-26 ta' Ottubru tal-2020. Irċevejthom mingħand il-kollega tiegħi Yulia T. 12:09 Mercieca staqsa lill-Qorti jekk il-mobiles u s-SIM cards kinux esebiti l-Qorti mix-xhud it-Tnejn li għadda. Hu se jkompli l-kontro-eżami tiegħu waqt li l-messaġġier tal-qorti jġib l-oġġetti fl-awla. 12:05 Mercieca qed jisfida l-katina tas-sistemi ta' kustodja. 12:03 Totaro qal li kellhom apparat Malta li kien iħallihom jestrattaw informazzjoni minn xi tgħamir. Iż-żewġ iPhones u s-SIM cards ittieħdu lejn the Hague għax kienu locked u l-informazzjoni setgħet tinħareġ biss minn hemm bl-użu ta' apparat li ma setgħax jinġieb lejn Malta. 12:02 Fenech ma kienx preżenti għall-ebda parti ta' dan il-proċess. 11:59 Mercieca staqsa jekk il-proċess tal-issiġillar tal-apparat kienx dokumentat. Totaro qal li hu ma poġġiex dawn ir-ritratti f'dan il-proċess. Hu ssiġilla u ffirma l-basket tal-evidenza fil-kamra li pprovdewlhom tas-servizzi tas-sigurtà. Hu ma jiftakarx jekk il-kollegi tiegħu, Petrou u Torres rawhx jagħmel dan il-proċess. Hu kien dak li rritorna l-oġġetti lejn il-basket tal-evidenza. 11:59 Wara l-estrazzjoni, Totaro ma ħax ritratti tal-oġġetti mill-ġdid. 11:54 Totaro qal li hemm żewġ fażijiet għall-proċess – l-akkwist tal-informazzjoni u l-estrazzjoni tagħha. 11:54 "Acquisition" hija l-ħidma li saret biex tinstab l-informazzjoni kollha fuq l-apparat qabel l-estrazzjoni," spjega Totaro lill-Qorti. 11:53 Totaro qal li hu ma ġġenerax dan in-numru. 11:52 Mercieca staqsa lil Totaro dwar il-lista ta' esibiti fir-rapport tiegħu. Totaro qal li l-valur 'N' kienet fuq il-basket bl-evidenza li rċieva. 11:49 Totaro talab biex ipoġġi bilqiegħda minħabba uġigħ. Hu ngħata permess jagħmel dan. 11:48 Mercieca: Semmejt ukoll li xi informazzjoni ma kinitx estratta. Dan minnu? Totaro: Dan japplika għax-xogħol forensiku. 11:47 Mercieca staqsa dwar il-hash values. Totaro qal li f'ċerti każijiet, mhux possibbli li jkun hemm hash value. Spjega li l-hash value hija firma relatata mal-informazzjoni li tintuża biex turi li l-informazzjoni ma ntmessitx. 11:46 Totaro ma jistax jiftakar meta sar it-test tat-tgħamir u żied jgħid li wisq probabli mhux ħafna qabel ma kienu hawn. 11:45 Mercieca staqsa dwar it-tgħamir. Totaro spjega li s-software u l-hardware ikun ittestjat qabel ma jużawh. 11:43 Totaro qal li ma ħadux filmat tal-proċedura l-estrazzjoni tal-informazzjoni. 11:41 Mercieca: Min ħa r-ritratti tal-esibiti? Fenech kien preżenti? Totaro: Ir-ritrtti ħadthom jiena. Fenech ma kienx preżenti. Mercieca: Min għamel l-analiżi fiżika? Totaro: jien. Mercieca: Fejn għamilt dan? Totaro: Fil-kamra li ngħatat lilna mis-servizzi ta' sigurtà ta' Malta li kellna aċċess għaliha aħna biss. Totaro: Ma nistax ngħid min għax jien waslu għandi mill-kollega tiegħi Samik. Mercieca: Jimporta nneħħi l-maskra? Maġistrat: Jekk il-kollegi tiegħek ma jsibu l-ebda oġġezzjoni, iva. 11:38 Mercieca jilbes il-maskra. 11:36 "Jien ma rċevejts aktar messaġġi relatati mal-każ," qal Totaro. Mercieca: Irċevejt? Totaro: Ma rċevejtx Mercieca: Jista' jkun għax liebes il-maskra tiegħu stess. Maġistrat: Apparti mill-fatt li inti suppost liebes il-maskra wkoll (Hi għaddiet dan il-kumment fil-konfront ta' Mercieca). 11:34 Totaro qed iwieġeb dwar il-messaġġi SIENA relatati mal-ħatra tiegħu. Mingħajr ir-rapport f'idejna, mhux daqshekk faċli li wieħed jifhem eżatt għal xiex qed jirreferi. 11:30 L-avukat staqsa lil Totaro biex jikkjarifika jekk kienx hemm tliet talbiet dwar l-istess suġġett. Totaro qal li l-ewwel messaġġ SIENA jipprovdi l-isfond. It-tieni messaġġ huwa marbut mat-talba msemmija fir-rapport u messaġġ ieħor huwa relatat ma jekk ir-rapport kienx iffinalizzat. 11:27 Ir-rapport isemmi t-talba. Totaro qal li t-talba ġiet mill-Unit tal-pulizija Maltija fil-Eurpol. 11:27 Il-messaġġ kellu informazzjoni li kien hemm referenza għaliha fl-ewwel messaġġ. 11:26 Mercieca staqsa dwar it-tieni messaġġ SIENA. Ix-xhud ma jiftakarx meta wasal dan il-messaġġ. 11:24 Il-messaġġ intbagħat fil-21 ta' Novembru tal-2019. Mercieca staqsa min għandu aċċess għall-messaġġ. "Jien għandi aċċess. Ma nafx min aktar għandu aċċess għal dan il-messaġġ." "Tkun tista' tippreżentah fi smigħ ieħor?" "Irrid nikkonferma mal-Europol," wieġeb jgħid Totaro. 11:23 Totaro qal li l-AP Weapons and Explosives u d-Digital Forensics irċevew il-messaġġ ta' SIENA. "Inti rajtu?" staqsa Mercieca. "Jien rajtu. Hu relatat mal-isplużjoni," qal Totaro. 11:21 Mercieca: Jekk nissuġġerilek li l-aġenziji tal-infurzar tal-liġi għandhom aċċess għas-sistema SIENA, inkun qed ngħid sew? Totaro: L-aċċess huwa bbażat skont l-irwoll. Jien ma jistax ikolli aċċess għas-sistema kollha. 11:20 Totaro spjega li hu għandu aċċess għas-sistema SIENA skont l-irwol tiegħu fil-Europol. 11:19 Mercieca staqsa lil Totaro biex jispjega x'inhu messaġġ SIENA. Totaro qal li s-Secure Information Exchange Network Application (SIENA) hija pjattaforma state-of-the art li tissodisfa l-bżonnijiet tal-komunikazzjoni tal-infurzar tal-liġi tal-Unjoni Ewropea. Il-pjattaforma tippermetti t-tqassim ta' informazzjoni operattiva u strateġika relatata mal-kriminalitajiet bejn: – il-Europol's liaison officers, analisti u esperti – Stati Membri – Terzi parti li l-Europol għandha ftehim ta' kooperazzjoni magħhom. 11:18 Mercieca: Fejn żammej l-informazzjon? Totaro: Wara l-akkwist u l-estrazzjoni tal-informazzjoni, din tpoġġiet fil-hard drives li kelli miegħi. 11:18 "Iltqajna mal-maġistrat darba biss meta wassalna l-esibiti," qal Totaro. 11:17 Totaro qal li Petrou, Torres u hu marru l-Qorti flimkien biex iwasslu l-esibiti Żied jgħid li hu ma kienx infurmat personalment minn Sammi. 11:16 Mercieca: Tiftakar l-isem tal-Maġistrat? Mercieca: Raġel jew mara? Totaro: Raġel 11:14 Mercieca: Meta kont Malta kellek kuntatt mal-Maġistrat inkwerenti li nnominak? Totaro: L-ewwel kuntatt kien meta wassalna l-esibiti fit-22 ta' Novembru tal-2019. Maġistrat: Kollha kemm huma? Totaro: Kollha ħlief għall-esibiti li esebixxejt quddiem din il-Qorti. 11:13 Mercieca: Inti ffinalizzajt ir-rapport wara li saru l-estradizzjonijietsewwa? Mercieca: Meta saret l-aħħar estrazzjoni? Totaro: L-aħħar waħda saret fis-26 ta' Novembru tal-2020 biex ir-rapport ikun iffinalizzat. Ir-rapport għalhekk, kien iffinalizzat fis-27 ta' Novembru. 11:13 "Ejja nitkellmu dwar l-estrazzjonijiet fir-rapport tiegħek," qal Mercieca. 11:11 Totaro qal li hu tkellem ma' Sami, li min-naħa tiegħu tkellem mal-Pulizija. Qal li f'Malta ħadem ma' Petrou u Torres. "Le," qal Totaro. Torre huwa eks impjegat tal-Europol. Totaro qal li dan ma kienx involut fil-każ. 11:10 L-uffiċċju jinsab f'the Hague, qal Mercieca. "Ma' min tkellimt minn Malta?" 11:08 "Kont nominat biex neżamina l-esibiti fil-każ numru 1292035461," qal Totaro. Il-każ huwa relatat mal-isplużjoi msemmija fir-rapport, kompla jgħid hu. 11:06 Mercieca dar għat-tielet paġna u staqsa: Fit-tielet paragrafu hemm indikat li kont nominat mill-Maġistrat inkwerenti. Min kien? Totaro wieġeb jgħid li ma jiftakarx l-isem u li rrappurtaw biex in-nomina. Qal li hu ntalab jiġi Malta. 11:05 Mercieca rrefera lil Totaro għal data fuq l-ewwel paġna tar-rapport tiegħu. "Meta spiċċajt ngħaqqad ir-rapport. Meta ffinalizzajt ir-rapport," qal Totaro. 11:04 Hu ilu jaħdem mal-Europol mill-2018. Kien assenjat dan il-każ f'Novembru tal-2019. Kienu Malta bejn l-20 u t-23 ta' Novembru. 11:03 Hu mbagħad ħadem ma'Nasa fl-Istati Uniti u wara mexa mal-Europol. Totaro qed iwieġeb il-mistoqsijiet ta' Mercieca. 11:02 Totaro huwa ggradwat fix-xjenza tal-kompjuters. Għandu PhD fix-xjenza tal-kompjuters u diversi masters fil-forensika diġitali fost kwalifika oħra. Hu kien iċ-Chief Technology Officer tal-Korp tal-Pulizija Taljan għal sentejn u nofs. 11:01 Id-difiża se tibda bil-kontro-eżami ta' Totaro. 10:59 L-atti għandhom jintbagħtu lill-Avukat Ġenerali llum, qalet hi. "Ħadd u xejn ma jista' jibdewl il-proċeduri quddiem din il-Qorti. Jekk hemm bżonn, nistennew sa Frar," żiedet tgħid il-Maġistrat. 10:58 Il-Qorti tinsisti li l-kopji tal-hard drives iridu jingħataw fil-Qorti miftuħa u mhux jinġabru mill-uffiċju tal-maġistrat skont kif issuġġerixxa l-avukat Jason Azzopardi. 10:58 Jidher li kien hemm xi informazzjoni skorretta dwar il-kopji u min għandu jingħata kopja meta. 10:57 "Irridu opportunità oħra biex nagħmlu l-kontro-eżami tal-esperti għax huwa umanament impossibbli," qal Dr Mercieca. 10:54 Dr Mercieca qal li d-difiża ma kelliex l-opportunità li tara l-kontenut tal-hard drives s'issa. Montebello qalet li l-kopji jridu jingħataw, u żiedet tgħid li biex wieħed jagħmel kopja tagħhom hemm bżonn nofs ta' nhar. 10:53 Il-Maġistrat Montebello tidħol fl-awla. 10:43 Sakemm qed nistennew, Dr Camilleri tinsab mal-bank tad-difiża, Dr Mercieca qed jitkellem ma' gwardjan, u Fenech qed jitkellem ma' Caruana Curran. Is-Supretendent tal-Pulizija Arnaud u l-ispettur Zahra qed jitkellmu wkoll. Dr Galea Farrugia jinsab bilqiegħda fuq il-bank tal-prosekuzzjoni. 10:38 Fenech mexa għal fuq il-bank tiegħu. Dr Camilleri tidħol fl-awla. 10:35 Uffiċjal tal-Qorti wassal bagalja kbira fl-awla 9. 10:34 Qed nistennew biex ir-reġistri tal-każ jaslu fl-awla. 10:34 Dr Therese Comodini Cachia tidħol fl-awla. 10:29 Hu poġġa fuq il-bank tad-difiża u tkellem ma' Caruana Curran. L-avukat Mercieca jidħol fl-awla u jingħaqad magħhom. 10:11 Id-Deputat Avukat Ġenerali Phillip Galea Farrugia jidħol fl-awla, 10:01 Il-Maġistrat Rachel Montebello qed tippresedi l-każ. 10:00 Preżenti fl-awla hawn is-Supretendent tal-Pulizija Keith Arnaud, l-avukat tal-Parte Civile Dr Jason Azzopardi, u l-avukati tad-difiża Gianluca Caruana Curran u Charles Mercieca, 09:59 Ninsabu live minn awla 9. 09:59 Il-ġurnata t-tajba u merħba għal dan il-blogg. Nicole Borg X'kienu l-punti ewlenin tal-aħħar smigħ? Tliet esperti tal-Europol jippreżentaw ir-rapporti individwali dwar it-tagħmir li analizzaw individwalment. L-oġġetti li kkonfiskaw tpoġġew ġo kamra fl-uffiċini tas-Servizzi Sigrieti Maltin. Ċwievet għal din il-kamra kellhom huma biss. It-tagħmir elettroniku ġie kkonfiskat minn postijiet differenti: Minn fuq il-jott Gio, mill-uffiċċju taċ-chairman ta' Tumas Group, mill-uffiċċju tas-segretarja, mir-residenza ta' Yorgen Fenech f'Portomaso. Fost l-oġġetti kien hemm wifi camera moħbija f'air freshener. Ma kellhiex memory card. Il-Qorti ġiet preżentata b'żewġ hard drives identiċi li fihom kien hemm id-data kollha elevata. Lejn tmiem is-seduta ġiet ippreżentata t-tielet kopja fuq insistenza tad-Difiża. B'kollox elevaw 4 Terabytes ta' data mit-tagħmir elettroniku ta' Yorgen Fenech. Damu Malta sa tlett ijiem. Ħadu magħhom id-data biex tiġi analizzata. Minuta b'minuta Il-Europol tippreżenta 4 Terabytes ta' data ta' Yorgen Fenech Is-Supretendent tal-Pulizija Keith Arnaud u l-Ispettur Kurt Zahra qed imexxu l-prosekuzzjoni. Id-Deputat Avukat Ġenerali Philip Galea Farrugia qed jidher f'isem l-Uffiċċju tal-AĠ. L-avukati Jason Azzopardi u Therese Comodini Cachia qed jidhru f'isem il-familja Caruana Galizia. L-avukati Marion Camilleri, Gianluca Caruana Curran u Charles Mercieca qed jidhru għall-akkużat. Il-Maġistrat Rachel Montebello qed tippresedi l-każ. .td_uid_3_5fc9dad70f390_rand.td-a-rec-img{text-align:left}.td_uid_3_5fc9dad70f390_rand.td-a-rec-img img{margin:0 auto 0 0}